google/wiki40b huggingface dataset:
Hønsestrikk

Hønsestrikk er en form for strikking som oppstod i 1970-årene. Ordet hønsestrikk ble oppfunnet av den danske forfatter Kirsten Hofstätter for 40 år siden. Hun var motstander av at man ikke kunne kjøpe strikkeoppskrifter uten at man samtidig kjøpte garn. Hun var også opprørt over datidens syn på hva som var den gode smak, og at normer og trender ga så lite utløp for kreativitet. Industrifremstilte syntetiske plagg med symmetriske mønstre fikk motstand i form av hjemmestrikkede fargerike plagg i naturmaterialer. Kirsten Hofstätter var også en talskvinne for at man skulle frigjøre seg fra oppskriftene, og heller «digte og fantasere i strikketøjet».
For å inspirere andre laget hun en strikkebok, som først ble kalt Strikkemanifestet. Hun prøvde å få gitt boken ut på det venstreradikale forlaget Røde Hane, men de ville ikke gi den ut, og i stedet startet hun sitt eget forlag. Forlaget fikk først navnet Røde Høns som en ironisk «takk for sist» til Røde Hane, men endret etterhvert navnet til Hønsetryk. Den første strikkeboken fikk derfor navnet Hønsestrik. Hun ga tilsammen ut tre bøker om hønsestrikk på dansk. Etter Hønsestrik fulgte Hønsestrik 2 og 3. I 1978 kom en engelsk utgave ut; Everybody’s knitting.
Siden har hønsestrikkbegrepet betydd fargerike plagg strikket i naturmaterialer, gjerne ull, og gjerne restegarn. De er helst strikket på rundpinne - det er ikke lett å strikke mønster frem og tilbake. Fargene som settes sammen er gjerne slike som tradisjonelt «ikke passer sammen». Det er ikke uvanlig å strikke inn navn eller «statements» i plaggene. Mønstrene laget man selv, og plaggene hadde ofte border med planter, dyr og mennesker. De var symbolet på 68-generasjonens opprør mot normer, og særlig blant kvinnesakskvinnene på 70-tallet var hønsestrikk populært.
Boken Hønsestrik 3 fra 1975 er oversatt til norsk og gitt ut av Cappelen i 1976. Den inneholder enkle grunnoppskrifter på vester, skjørt og gensere. Leseren kan selv legge inn de mønstrene og fargene han eller hun ønsker. Et godt eksempel på hvordan hun oppfordrer til kreativ strikking er det hun kaller fellesstrikketøy. Et strikketøy på rundpinne som skal bli en genser på ligger øverst i garnhaugen, slik at alle som vil kan strikke litt.
Det finnes ikke engelsk oversettelse av begrepet hønsestrikk, men den amerikanske kunstneren Lisa Anne Auerbach har latt seg inspirere, og har kalt det Chicken Strikken. Ved årsskiftet 2012–2013 hadde hun en stor utstilling i Malmø kunsthall, med 25 gensere designet med inspirasjon fra hønsestrikk.
Lønning direkte

Om serien

Lønning direkte ble seermessig en suksess med seertall på rundt 700 000. Programmet ble også kontroversielt og flere politikere nektet å stille opp på programmet. Kritikken mot programmet gikk på at det ble for mye skrik og skrål, og for lite konstruktiv debatt. En av de politikerne som hyppigst deltok på programmet var Carl I. Hagen.
I det aller siste programmet av serien (29. mai 1997) returnerte Tor Erling Staff og Hans Bauge, hvorpå de inntok de gamle roller.
Lønning direkte ble kåret til det best likte programmet i en MMI-undersøkelse fra mai 1995. Lønning direkte oppnådde 5,4 av 6 oppnåelige poeng, mens Erik Diesens billedbrev på NRK kom på annenplass med 5,3 poeng.
Lønning direkte ble i 1997 etterfulgt av debattprogrammet Sentrum.
Steve von Bergen

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Sveits EM-tropp til EM i Frankrike 2016.
Transatlantic Trade and Investment Partnership

Transatlantic Trade and Investment Partnership (TTIP) er en handels- og investeringsavtale som forhandles mellom Den europeiske union (EU) og USA. Målsettingen med forhandlingene er en omfattende avtale om handel med varer og tjenester, offentlige innkjøp samt investeringer. Avtalen skal fjerne handelshindringer.
Forhandlingene startet i juli 2013. Den fjerde forhandlingsrunden foregikk i Washington, DC, i USA i mars 2014.
Gjennom blant annet å standardisere godkjennelse av utdannelse, skal det med TTIP bli enklere å selge tjenester i hverandres markeder.
Longelinopodius

Utseende

En liten, spinkel, lyst gulbrun eller rødbrun trebukk.  Antennene er tynne og betydelig lengre enn kroppen. Pronotum er mye lengre enn bredt, tønneformet, dekkvingene smale og jevnbrede.

Utbredelse

Arten lever på Madagaskar.
Tamworth-manifestet

Tamworth-manifestet var et politisk manifest laget av sir Robert Peel i 1834 i Tamworth. Det blir av historikere sett på som prinsippene det moderne konservative partiet ble dannet på.
I november 1834 avsatte Kong William IV Whig-statsministeren lord Melbourne og ba hertugen av Wellington om å danne regjering. Wellington var motvillig og rådet kongen til å spørre sir Robert Peel.
Kanskje på grunn av Wellingtons anbefaling, valgte Peel helt fra starten (som historikeren S.J Lee sier) «to fully convince the country and electorate that there was a substantial difference between his brand of conservatism and that of his predecessor and 'old tory' Wellington».
Med denne hensikt, på 18. desember, ble Tamworth-manifestet publisert i aviser og ble lest rundt i hele landet. Som mange andre manifester i britisk politikk i det 19. århundret, var det formelt rettet til de stemmeberettigede i lederens egen krets, men allikevel ble det vidt publisert. Ironisk nok hadde Tamworth ikke noe valg i 1834, da Peel var den eneste kandidaten og han ble valgt uten motstander.
Paternoster Square

Paternoster Square er en plass i sentrale London, like ved St Paul's Cathedral. Fra plassen fører gågata Paternoster Row til St. Paul's undergrunnsstasjon. Navnet kommer fra kannikene som i middelalderen vandra langs de trange smugene omkring St Paul's og sang sine paternoster.
Paternoster Row var fra 1400-tallet sentrum for Londons bokhandel- og forlagsvirksomhet, og var også kjent for sine mange puber og kaffehus. Området ble totalt ødelagt av tyske bomber under Blitzen i 1940-41.
Mellom 1961 og 1967 ble hele området mellom St Paul's Churchyard og Newgate Street gjenreist i tidas brutalistiske stil, under ledelse av arkitekten William Graham Holford. Den nye Paternoster Square ble umåtelig upopulær, med sine grove betongfasader like ved byens viktigste turistattraksjon.
Utover på 1980-tallet ble det vanskeligere og vanskeligere å få fylt opp lokalene med leietakere, og det ble i de følgende åra lansert mange planer for en ombygging. I 1996 ble omsider en plan utarbeidd av arkitekten William Whitfield satt ut i livet, og i 2003 sto nye Paternoster Square ferdig. Løsningen har fått allmenn tilslutning på grunn av sin harmoniske arkitektur. Tegl og naturstein er brukt i stor grad, og Christopher Wrens kapittelhus for St Paul's er inkorporert i det nye på en heldig måte. Fra den sentrale piazzaen er det lagt gågater gjennom bygningskroppene på en funksjonell og logisk måte, som samtidig tar hensyn til nærheten til katedralen. Den gamle Temple Bar har også funnet sin plass i helheten, etter å ha oppholdt seg mer enn hundre år utafor London. Den mest iøynefallende skulpturen på Paternoster Square er den 23 m høye søylen midt på piazzaen, tegna av arkitektfirmaet Whitfield Partners. Den er bygd i portlandkalkstein i korintisk stil, og toppes av en forgylt bronseurne med flammer.
Kritikere kaller arkitekturen banal, og hevder at mangelen på boliger gjør at gågatene og de mange barene og restaurantene vil ligge som utdødd utenom kontortid og turistenes høysesong.
Gjør det rette

Handling

I Brooklyns midtsommerhete driver italieneren Sal (Danny Aiello) sin pizzarestaurant i samarbeid med sine to sønner (John Turturro og Richard Edson), pluss visergutten Mookie (Spike Lee), som leverer pizza på dørene. En rasedrevet konflikt bryter ut på pizzarestauranten, og den utarter etter hvert til noe langt verre.
Haakon VII's gate (Stavanger)

Haakon VII's gate (1–9, 2–8) er en av Stavangers paradegater. Den starter på Domkirkeplassen og får med Domkirken, Torget, Stavanger Skyline, Kongsgård, Kiellandshagen, Posthuset og ender med trappene opp mot Kleivå – Store trappegang og Lille trappegang.
Gata het lenge Vestre Bredevannsgate, og gikk fra Stavanger kirkegård ved Domkirken til krysset ved Olav Vs gate. Oppover mot Kleivå lå Fattigkirkegården, og opp til den gikk Kirkegårdsstredet som også ble kalt Fattigkirkegårdsstredet.
På 1960-tallet var det planer om å gjøre Haakon VII's gate til en virkelig stor paradegate med avisoverskriftene "Vakrere enn Karl Johan" i Stavanger Aftenblad, men disse planene ble aldri virkelig realisert.
Zastava M21

Overblikk

I likhet med mange moderne automatgeværer har M21 en Picatinnyskinne for festing av ekstrautstyr, slik som kikkertsikter, vertikalt grep, bipod og lignende. Zastava M21 er gassdrevet med et roterende boltsystem. Geværet har et innvendig forkrommet løp, kaldhamret rifleløp eller et alternativt polygonløp. I tillegg har det en innebygd 22 mm granatkaster, foldbar metallkolbe, syntetisk håndgrep med en ekstra høyrehåndsvelger for skytemodus og en picatinnyskinne for kikkertsikter. Det kan også festes på en 40 mm granatkaster under løpet. Magasinkapasiteten er på 30 runder. M21 har en skuddtakt på 680 skudd per minutt. Den vedvarende skuddtakten ligger på 120 skudd per minutt.
Lynndie England

Tortur i Abu Ghraib

Etter at saken ble kjent, inngikk England 2. mai 2005 en avtale hvor hun innrømte skyld mot en mildere dom, en såkalt plea bargain. 4. mai samme år ble avtalen forkastet av oberst James Pohl, som ledet krigsretten, fordi nye vitnemål tydet på at hun ikke hadde forstått at hun gjorde noe galt da handlingene ble utført, slik at saken måtte føres for retten. 26. september 2005 ble hun dømt for et tilfelle av konspirasjon for å begå kriminelle handlinger, fire tilfeller av mishandling av fanger og et tilfelle av uanstendig oppførsel. Hun ble frikjent for et annet tilfelle av konspirasjon. 
Den 27. september 2005 ble England dømt til fengsel i tre år. Hennes medsoldater Ivan Frederick, Javal Davis, Charles Graner, Megan Ambuhl, Sabrina Harman, Armin Cruz og Jeremy Sivits ble også dømt i saken. England ble løslatt 1. mars 2007.
5335 Damocles

5335 Damocles er arketypen av en damokloide, en type asteroide som består av inaktive kjerner i det som en gang har vært kometer i omløpsbaner lignende Halleys komet eller langperiodiske kometer. Den ble oppdaget i 1991 og er oppkalt etter Damokles, en karkater innen gresk mytologi.
Da Damocles ble oppdaget i 1991 av Robert H. McNaught, fant man ut at den hadde en omløpsbane helt ulikt noen annen asteroide. Omløpsbanen strekker seg fra Mars og helt ut til Uranus. Den virket å være på vei til å forflytte seg fra en nesten sirkulær omløpsbane i den ytre delen av solsystemet til en eksentrisk omløpsbane som tar den til det indre solsystemet. Duncan Steel, Gerhard Hahn, Mark Bailey og Dacid Asher anslo at den med stor sannsynlighet ville bli et jordnært objekt og tilbringe en del av sitt liv i en slik omløpsbane. Damocles har en stabil omløpsbane i flere titusentalls av år før og etter den nåværende på grunn av at omløpsbanen heller så kraftig at den aldri kommer nær Jupiter eller Saturn.
Det spekuleres i om 5335 Damocles kan ha sammenheng med meteorsvermen på planeten mars i retning mot Dragens stjernebilde.
Jajce vannkraftverk

Jajce vannkraftverk er et kompleks med to demninger med vannkraftverk i Bosnia-Hercegovina. Det er lokalisert i et av landets sentrale vassdrag, Vrbas, som renner nordover og munner ut i elven Sava. Vannkraftverket ligger ved byen Jajce, 50 km sør for Banja Luka.
Installert vannkraftkapasitet er 78 MW. Demningene er bygd ut i to faser – Jajce I og Jajce II – og danner et magasin ved byen Jajce.
Cardon Genevapca kraftverk

Cardon Genevapca kraftverk er et kombinert oljekraftverk og gasskraftverk i Venezuela. Det har en installert produksjonskapasitet på 315 MW, fordelt på 3 like store blokker. Anlegget ble påbegynt omkring 1990, og stod ferdig i 1995. Brenselkilden er naturgass og råolje.
Drenica

Drenica ( serbisk kyrillisk: Дреница, Drenicë) er en region sentralt i Kosovo. Regionen består av kommunene Skënderaj (Srbica) og Drenas (Gllogovac). Nesten hele befolkningen er albansk.
Under Kosovo-krigen ble området rundt Drenica regnet som en høyborg for den albanske paramilitære organisasjonen UÇK. Fra denne regionen kommer Jashari-slekten, og Adem Jashari var en av UÇKs grunnleggere. Fra oktober 1997 og frem til den serbiske offensiven startet i februar 1998 opererte UÇK i Drenica, og regionen ble av og til kalt «befridd» område. I 1998 fant flere kraftige militære trefninger sted mellom den jugoslaviske folkehæren og UÇK. Ved krigens slutt overtok internasjonale styrker, KFOR og nærmere bestemt UNMIK, kontrollen over regionen.
Sepak takraw under Asialekene 2010

Sepak takraw under Asialekene 2010. Sepak takraw var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 16. og 27. november 2010. Det var tre øvelser for menn og tre for kvinner og det var 172 utøvere fra ti nasjoner som deltok. Alle tapende semifinalister fikk bronsemedaljer. Thailand ble beste nasjon med fire gullmedaljer foran Myanmar med to.
Holm (Halland)

Holm er et tettsted i Halmstad kommune i Hallands län i Halland i Sverige. I 2010 hadde tettstedet 565 innbyggere.
Petter Ørndalen Iversen

2014

Iversen deltok i Karuselltoeren i 2014, og kom der på fjerdeplass.

2016

Han deltok i tre triatlonkonkurranser i 2016; Rena triatlon, Trollveggen Triathlon og Trondheim triatlon. I Trollveggen Triatlon kom han på 21.-plass, på Rena kom han på åttendeplass, og i Trondheim Triatlon på 18.-plass.

2017

I De internasjonale øylekene 2017 kom han på 45.-plass i triatlon.
Kúvingafjall

Kúvingafjall (830 moh.) er et fjell på Kunoy på Færøyene.
Fjellet er det høyeste på Kunoy og Færøyenes fjerde høyeste.
2. divisjon håndball for menn

Kvalifisering

Avdelingsvinnerne trekkes mot hverandre i to kamper som spilles hjemme/borte. Vinnerne sammenlagt vil rykke direkte opp, mens taperne av disse kampene vil spille en ny kamp hjemme/borte der vinneren også vil rykke opp til 1. divisjon.
Gråfluesnapper

Kjennetegn

Gråfluesnapperens fjærdrakt er forholdsvis anonym uten spesielle kjennetegn. Siden sangen også er monoton og relativt beskjeden er den lett å overse, i motsetning til sin mer karakteristiske slektning, svarthvit fluesnapper. Kjønnene og aldersgruppene er like og vanskelig å skille fra hverandre i felt. Nebbet er mørkt og ganske langt og kraftig. Øyet er rundt og svart med diffus, smal og lys øyering. Beina er svarte og forholdsvis korte. Kroppen gir som regel et slankt inntrykk. Gråfluesnapperen sitter ganske oppreist, gjerne helt åpent, når den holder utkikk etter flygende insekter. Etter et hurtig utfall snapper den et bytte for så å lande på samme eller en ny sitteplass.
Nor Flyselskap

Nor Flyselskap AS, også kjent som kun Nor-Fly og fra 1980 Nor-Fly Charter, var et norsk flyselskap som opererte med flyfotografering fra Eggemoen flyplass ved Hønefoss og som hadde oppdrag for Norges geologiske undersøkelse (NGU). De drev med magnetometriske undersøkelser av norsk kontinentalsokkel for å kartlegge olje- og gassforekomster, samt at de lagde kart for å vise malmforekomster. Til denne jobben brukte de et fly av typen de Havilland DH 114 Heron, som måtte nødlande i Vestfjorden høsten 1968. Flyet sank, men mannskapet ble reddet. Flyet hadde registreringsnr LN-NPH, og tilhørte kong Hussein av Jordan før det solgt til Nor-Fly.
Selskapet skiftet navn til Nor-Fly Charter i 1980 og fløy da med flere Convair CV-440 Metropolitan som siden ble byttet ut med Convair 580.
Partnair overtok hele selskapet 1. januar 1985.
Training Day

Handling

Filmen handler om Jake Hoyts første dag på jobben som politimann. Der blir han partneren til veteranen Alonzo som viser ham hvordan man takler hverdagen som narkotikapoliti i Los Angeles' underverden. Spørsmålet er bare om ikke Alonzo er mer korrupt og farligere enn de som de forsøker å bekjempe.

Om filmen

Filmen ble regissert av Antoine Fuqua og er 120 minutter lang. Filmen ble belønnet med en Oscar for beste mannlige hovedrolle, som gikk til Denzel Washington. Ethan Hawke ble også nominert til beste mannlige birolle. Filmen vant to priser på MTV Movie Awards hvor en av prisene gikk til Snoop Dogg for beste cameo. Den andre gikk til Denzel Washington for beste skurk. Det amerikanske filminstituttet har kåret Washingtons rollefigur til filmhistoriens 50. beste skurkeskikkelse.
Bleikejord

Bleikejord eller  fullerjord er en naturlig forekommende jordart som er danna ved forvitring av gassholdig vulkansk aske eller tuff.  Bleikejord minner om leire. Som produkt nyttes bleikejord til regenerering av smøreoljer og avfarging av fett og oljer.
Ordet fullerjord kommer etymologisk fra engelsk fuller's earth der full betyr rense eller valke.  Bleikejord blei brukt til å vaske klær slik at de skulle krympe og bli tjukkere.
Sibir

Sibir (russisk: Сиби́рь) er et større geografisk område i det østlige Russland og deler av Kasakhstan. Det strekker seg ifra Uralfjellene i vest til Stillehavet i øst, og utgjør mesteparten av det nordlige Asia.
Geografisk kan Sibir deles i tre hovedområder; det vestlige lavlandet som går over i det sibirske platå, og til slutt fjellområdene i Det fjerne østen. På samme måte kan Sibir også deles inn i tre i nord/sør-retning; i nord er det tundra som går over i et ca. 1 000 km. bredt barskogbelte – taigaen, og videre til steppe/ørken områdene i sør. Geologisk utgjør mesteparten av Sibir et kraton, kalt Angaraland.
Størsteparten av befolkningen bor langs Den transsibirske jernbanen som går fra Moskva til Vladivostok ved stillehavskysten. De største byene er Novosibirsk, Jekaterinburg, Omsk og Tsjeljabinsk. Sibir utgjør omkring 77 % av Russlands territorium (13,1 millioner kvadratkilometer), men kun 25 % av Russlands befolkning (36 millioner mennesker). Den resterende delen av Russland kalles bare Europeisk Russland.
Vann utgjør viktige elementer i Sibirs geografi, som inneholder 53 000 elver og mer enn én million innsjøer. Bajkalsjøen er verdens dypeste innsjø og inneholder nær en femtedel av verdens ferskvann, og elvene er blant verdens største. Fra vest til øst er de største elvene i Sibir Ob, Jenisej og Lena som flyter nordover til Nordishavet og Amur som flyter østover mot Stillehavet. Disse fire elvene drenerer omkring 2/3 av Sibir.
Det kan bli veldig kaldt der, faktisk helt ned til -71 °C. Det finnes sibirtiger og ulv.
Det ligger gode økonomiske muligheter i Sibir, blant annet olje og gass. Et omfattende nettverk av rørledninger fører olje og gass til de ulike deler av det tidligere Sovjetunionen. Rørsystemet er bevart etter samveldets oppløsning, og det er nå planlagt å videreføre ledningene til Kina og Middelhavet.
Albatrosh

Albatrosh er et norsk jazzband etablert i 2006 bestående av Eyolf Dale på piano og André Roligheten på saksofon. Duoens musikk baserer seg op på Dale og Rolighetens komposisjoner, med et spill som beskrives med tett og dynamisk. Albatrosh har musikalske referanser fra samtidsmusikk, klassisk musikk og jazz.
Albatrosh har spilt en rekke konserter i inn- og utland siden oppstarten, bl.a. på festivaler som Vossajazz, Molde Jazzfestival, DølaJazz, Oslo Jazzfestival, Südtirol Jazz Festival, 12 Points! (Dublin), North Sea Jazz Festival og London Jazz Festival.  Bandets medlemmer har utmerket seg som sentrale aktører innen ung norsk jazz, og begge har bakgrunn fra jazzutdanningene på NTNU og Norges musikkhøgskole.
Operasjon Peru

Operasjon Peru er en lokal bistandskampanje i Larvik.
Aksjonen ble i 1992 initiert av Dag Petter Svendsen, forhenværende elev ved Thor Heyerdahl videregående skole. I Larvik er Operasjon Peru et alternativ til solidaritetsaksjonen Operasjon Dagsverk, som pågår over hele landet.
Operasjon Peru er et samarbeid mellom Thor Heyerdahl videregående skole, fra høsten 2005 også Re videregående skole i Re, og fra 2008 også Holmestrand videregående skole i Holmestrand. Øvrige bidragsytere, slik som bedrifter, organisasjoner og enkeltpersoner fra Larvik bidrar med støtte. NORAD deltok også en periode. De innsamlede midlene går til driften av barnehjemmet La Aldea pluss en barneskole i Monsefu. I 2006 stod skolene for innsamling av 600.000 kroner til Prosjekt Peru.
Prosjekt Peru har hele tiden hatt et eget styre i Norge for å sørge for oppfølging av den daglige driften. Styreleder er Dag Petter Svendsen.
Barnehjemmet La Aldea ble grunnlagt av Dag Petter Svendsen i 1993, som dengang arbeidet ved det norske generalkonsulatet i Lima. Da barnehjemmet åpnet, kom det fire foreldreløse barn dit. Per 10. mai 2008 bor det 32 barn fra 0 til 17 år der. Barnehjemmet er beliggende i landsbygda utenfor storbyen Chiclayo, på en 26 mål stor og inngjerdet tomt, som ble skjenket av en italiensk propritær i Chiclayo.
Barmnehemmet består av et stort administrasjonsbygg (med kjøkken, kontor, tørrvarelager, undervisningsrom, gjesterom og fjøs, fem hus, lekeplass, fotballbane, åkrer, vindmølle og egen brønn med mer).
Barnehjemmet har en bestyrer, psykolog, gartner, sjåfør, voksne mammaer i hvert av de fem husene, og forøvrig en del voksne som hjelper til med lekselesing om kveldene.
I 1996 åpnet dessuten Prosjekt Peru en barneskole noen kilometer unna, i Monsefú. Den har per 10. mai 2008 200 elever fra 5 til 14 år, rektor, sekretær og åtte lærere. Den følger normale peruanske læreplaner.
Tygers of Pan Tang

Starten og platekontrakt

Bandet ble dannet av Jess Cox (vokalist), Robb Weir (gitarist), Richard «Rocky» Laws (bassist), og Brian Dick (slagverk), i Whitley Bay i 1978, og var en del av New Wave of British Heavy Metal bevegelsen. De skrev først kontrakt med Neat Records før de fikk en større platekontrakt med MCA.

Albumutgivelser og oppløsningen

De ga ut debutalbumet Wild Cat i 1980, og albumet nådde #18 på albumlisten i Storbritannia allerede den første uken. John Sykes (senere gitarist i blant annet Whitesnake og Thin Lizzy), kom med som gitarist nummer to. Cox falt ut med resten av bandet, og sluttet for å bli erstattet av Jon Deverill. Bandet ga så ut oppfølgeralbumet Spellbound i 1981. Etter det tredje musikkalbumet, Crazy Nights (1982), sluttet Sykes for å prøvespile for Ozzy Osbourne. Han ble raskt erstattet av Fred Purser. De ga så ut albumet The Cage samme år, men etter dette falt de ut med plateselskapet, som endte med at bandet besluttet å legge opp for å slippe unna kontrakten.

Gjenforening og ny oppløsning

Jon Deverill og Brian Dick gjenforente bandet i 1985 med Steve Lamb (gitarist), Neil Sheppard (gitarist) og Clin Irwin (bassist). Dave Donaldson erstattet senere Irwin. I mellomtiden startet Robb Weir og Jess Cox spin-off bandet «Tyger-Tyger».
Tygers of Pan Tang ga ut albumene The Wreck-Age i 1985 gjennom Music for Nations, og Burning in the Shades i 1987, gjennom Zebra Records. Sistnevnte album fikk dårlig kritikk og bandet ble igjen oppløst. De to første plateselskapene, Neat Records og MCA, ga så ut et utvalg av samlealbum av bandet.

Siste gjenforening

I 2001 bestemte Robb Weir seg for å gjenopplive bandet, selv om et kun var med ett originalt medlem. Med seg hadde han Tony Lidell (vokal), Dean Robertson (gitar), Brian West (bassgitar) og Craig Ellis (slagverk). 21. september 2004, etter ett studioalbum og en EP, kom de med albumet Noises from the Cathouse, med ny vokalist, Richie Wicks. Wicks sluttet senere samme år, og ble erstattet av italieneren Jacopo Meille. Hans første album med bandet er Animal Instinct, utgitt 19. mai 2008.
Furona

Utseende

Nokså store, kraftige, matte, mørkt brunlige trebukker.  Antennene er tynne og omtrent så lange som kroppen. pronotum er omtrent trapesformet uten tenner på sidene. Dekkvingene er noe avsmalnende bakover og har litt utstikkende, rettvinklede "skuldre".

Utbredelse

Slekten er vidt utbredt i Mellom- og Sør-Amerika, fra Mexico i nord til Bolivia i sør.
Protographium

Utseende

Middelsstore, kontrastrikt tegnede svalestjerter, vingene er stort sett tegnet i hvitt, gult eller lysgrønt og svart. Bakvingen er trukket ut til en lang stjert. De ligner på Eurytides-artene, men har vanligvis mer omfattende mørke partier i vingene enn disse.

Levevis

I alle fall noen av artene har larver som lever på planteslekten Annona (familien Annonaceae).

Utbredelse

Alle artene bortsett fra én lever i Sør-, Mellom- og det sørlige Nord-Amerika. Den siste arten lever i Australia.